Publication: Magyar Közlöny
Issue: MK-1999-27 (Year: 1999, Number: 27)
Era: 1990-2004
Section: a 9/1999. (III. 31.) PM rendelethez
Paragraph Index: 2247

2. Zászlósi rendfokozati jelzések Szürkésített zöld színű, 36 mm széles — amelyből a két széle 3-3 mm-es csíkban fűzöld színű — egybeszőtt selyem sípszalagból készült, 150 mm hosszú és gallértőig érő félkörívben kerekített váll-lap vagy vállszalag, 3 mm széles kétsodrású arany színű zsinórral szegélyezve. Az egyenes végétől 25 mm-re a váll-lap vállszalag hossztengelyére merőlegesen 1 db 20 mm széles, attól 5 mm-re 1 db 10 mm széles, ezüst színű paszomány van rátűzve. A lekerekített vég középpontjában 1 db arany színű kisgomb található. 2.1. Zászlós A 10 mm széles paszománytól a csillag középpontjáig számított 10 mm-re 1 db, 15 mm átmérőjű, hatágú, arany színű csillag található a hossztengely vonalán. 2.2. Törzszászlós A 10 mm széles paszománytól a csillag középpontjáig számított 10 mm-re 1 db, attól 15 mm-re szintén 1 db, összesen 2 db 15 mm átmérőjű, hatágú, arany színű csillag található a hossztengely vonalán. 2.3. Főtörzszászlós A 10 mm széles paszománytól a csillag középpontjáig számított 10 mm-re 1 db, attól 15-15 mm-re még 2 db, összesen 3 db 15 mm átmérőjű, hatágú, arany színű csillag található a hossztengely vonalán.

Source: https://magyarkozlony.hu/hivatalos-lapok/9a9cf91e894c223daf4f422c4ff3939a175a3dd0/dokumentumok/cfdda7ae12cc433c714d617b11f21b093ff42b3e/letoltes